Epidemia nu a tăiat din interesul pentru bonele filipineze. Cât costă să le aduci în țară.
Din cauza pandemiei, procesul durează şase luni în loc de patru. Cererea a rămas la fel de mare ca înainte de pandemie. Angajatorul trebuie să îi asigure masă şi cazare. În România sunt peste 1.000 de bone filipineze.
Epidemia nu a tăiat din interesul părinţilor români pentru bonele filipineze. Cererea a rămas la fel de mare printre familiile cu dare de mână. Singura schimbare e că procesul de aducere în ţară a asiaticelor durează mai mult: 6 luni, în loc de 4.Magdalena Peisakh, proprietar agenţie plasare forţă de muncă din Asia: "Pe perioada stării de urgenţă din cauza faptului că nu au fost zboruri şi instituţiile statului nu au lucrat procesarea a fost cumva suspendată în această perioadă de două luni, după care am reluat procesul de acolo de unde am rămas. Iar cererea este în continuare ca înainte, nu sunt schimbări“.Irina, mamă: "Eu am o bonă filipineză de aproximativ doi ani. Prin toate trăsăturile ei de comportament, prin faptul că este foarte atentă, mereu prezentă, blândă, calmă şi îngăduitoare cu copilul am considerat că este ceea ce ne trebuie nouă.“Liza Samar, bonă: "Am ales România pentru că aici mă simt ca acasă. sunt foarte buni, ascultă de bonă.“.